

**ระบบเตือนภัยเศรษฐกิจอุตสาหกรรมภาคตะวันออก**

**เดือนมิถุนายน 2568 “ส่งสัญญาณเฝ้าระวัง” ต่อเนื่องจากเดือนก่อน**

**คาดการณ์เฉลี่ย 2 เดือนข้างหน้า “ส่งสัญญาณเฝ้าระวัง” ในระดับเดียวกับปัจจุบัน**

**คาดการณ์เฉลี่ย 4-6 เดือนข้างหน้า “ส่งสัญญาณเฝ้าระวัง” ลดลงจากปัจจุบัน**

**เผยแพร่ : 25 มิถุนายน 2568**

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System of Eastern Industrial Economics (EWS\_E)**

**ประเด็นสำคัญ : เดือนมิถุนายน 2568**

* + **เศรษฐกิจอุตสาหกรรมภาคตะวันออกส่งสัญญาณเฝ้าระวังต่อเนื่อง**
  + **ปัจจัยภายในประเทศส่งสัญญาณเฝ้าระวังต่อเนื่องจากเดือนก่อน ตามความเชื่อมั่นฯ ด้านคำสั่งซื้อและการผลิตที่หดตัวลง จาก  
    ความไม่แน่นอนของนโยบายทางด้านการค้าของสหรัฐอเมริกา**
  + **ปัจจัยต่างประเทศส่งสัญญาณการชะลอตัว จากความกังวลต่อความไม่แน่นอนเรื่องนโยบายการขึ้นภาษีของสหรัฐอเมริกาที่ใกล้ครบระยะเวลาการผ่อนผัน รวมถึงภาคการผลิตของญี่ปุ่นที่หดตัว**

**ระดับสัญญาณเตือนภัยขององค์ประกอบหลัก 2 เดือนข้างหน้า**

**ระดับสัญญาณเตือนภัยขององค์ประกอบ เดือนมิถุนายน 2568**

**CONS\_11 CONS \_18 MNR\_TH NEW\_BOT PRO\_TH**

**BSI\_TH\_3E BCI\_US CCI\_OECD CCI\_EA19 PMI\_JP**

**CONS\_11 CONS\_18 MNR\_TH NEW\_BOT PRO\_TH**

**BSI\_TH\_3E BCI\_US CCI\_OECD CCI\_EA19 PMI\_JP**

**คาดการณ์ 2 เดือนข้างหน้า (ก.ค.-ส.ค.68) “ส่งสัญญาณเฝ้าระวังต่อเนื่อง”** โดยอัตราดอกเบี้ยมีแนวโน้มอาจถูกปรับลดลงให้สอดคล้องให้กับการชะลอตัวลงของเศรษฐกิจภายในประเทศ อย่างไรก็ตามความเชื่อมั่นทางธุรกิจมีแนวโน้มดีขึ้นจากความคาดหวังต่อมาตรการกระตุ้นการท่องเที่ยวของภาครัฐ ขณะที่ปัจจัยภายนอกประเทศยังคงชะลอตัวลงจากนโยบายการค้าของสหรัฐฯ ที่จะกระทบต่อการส่งออก รวมทั้งการชะลอตัวลงของเศรษฐกิจโลก

**คาดการณ์ 4-6 เดือนข้างหน้า (ก.ย.-พ.ย.68) “ส่งสัญญาณเฝ้าระวังลดลง”** ตามปัจจัยในประเทศที่อาจฟื้นตัว จากมาตรการของภาครัฐ รวมถึงการเข้าสู่ฤดูกาลท่องเที่ยว อย่างไรก็ตามปริมาณการจำหน่ายน้ำมันในประเทศอาจลดลง ตามแนวโน้มการเพิ่มขึ้นของราคาน้ำมันโลก ในขณะที่ปัจจัยภายนอกประเทศอาจมีแนวโน้มดีขึ้นจากความชัดเจนของนโยบายการขึ้นภาษีของสหรัฐฯ ในช่วงระยะเวลาดังกล่าว และภาคการผลิตของญี่ปุ่นที่อาจฟื้นตัว

**ระดับสัญญาณเตือนภัยขององค์ประกอบหลัก ปัจจัยภายในประเทศ : *“ส่งสัญญาณเฝ้าระวังต่อเนื่องจากเดือนก่อน”***

* **ยอดจดทะเบียนรถจักรยานยนต์ (CONS\_11) : “ส่งสัญญาณเฝ้าระวัง” ค่าวัฏจักรทรงตัวในระดับเดียวกับเดือนก่อน** ตามยอดจดทะเบียนรถจักรยานยนต์ที่ยังคงมีแนวโน้มชะลอตัวลง จากปัญหาความเข้มงวดในการปล่อยสินเชื่อและปัญหาหนี้ครัวเรือนที่อยู่ในระดับสูง รวมทั้งกำลังซื้อภายในประเทศที่ชะลอตัว
* **ดัชนีปริมาณจำหน่ายน้ำมันฯ (ปรับฤดูกาล) (CONS\_18) : “ส่งสัญญาณปกติเบื้องต้น” ค่าวัฏจักรขยายตัวกลับเข้าสู่การฟื้นตัวระยะสั้น** ตามปริมาณการใช้รถยนต์ที่เพิ่มขึ้น จากราคาน้ำมันที่ลดลงในช่วงก่อนหน้า อย่างไรก็ตามยังมีความไม่แน่นอนของราคาน้ำมันในระยะถัดไป
* **อัตราดอกเบี้ยเงินกู้ยืมข้ามคืนระหว่างธนาคาร : ต่ำสุด (MNR\_TH) : “ส่งสัญญาณเฝ้าระวังเพิ่มขึ้น” ค่าวัฏจักรหดตัวเข้าสู่ระดับไม่ปกติเบื้องต้น**ตามทิศทางอัตราดอกเบี้ยนโยบายปรับลดลงให้สอดคล้องกับอัตราเงินเฟ้อที่มีระดับต่ำ และเศรษฐกิจของไทยมีแนวโน้มเติบโตต่ำกว่าที่ประเมิน
* **ดัชนีคำสั่งซื้อใหม่ทั้งหมดของไทย (NEW\_BOT) : “ส่งสัญญาณเฝ้าระวัง” ค่าวัฏจักรทรงตัวในระดับเดียวกับเดือนก่อน** ตามคำสั่งซื้อที่ลดลงในภาคการผลิต เนื่องจากคู่ค้าส่วนใหญ่ชะลอการสั่งซื้อเพื่อรอประเมินผลกระทบของมาตรการภาษีของสหรัฐอเมริกา ขณะที่กลุ่มโรงแรมและร้านอาหารยังซบเซา
* **ดัชนีการผลิตของไทย (PRO\_TH) : “ส่งสัญญาณเฝ้าระวัง” ค่าวัฏจักรหดตัวเล็กน้อยจากเดือนก่อนเล็กน้อย** โดยความเชื่อมั่นด้านการผลิตปรับลดลงตามคำสั่งซื้อที่ชะลอตัวและการส่งออกได้เร่งตัวสูงไปแล้วในช่วงก่อนหน้า โดยเฉพาะในกลุ่มผลิตเครื่องใช้ไฟฟ้า และกลุ่มผลิตอาหาร ที่ปรับลดลงมาก
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวัง” ค่าวัฏจักรขยายตัวจากเดือนก่อน** ตามระดับ  
  ความเชื่อมั่นฯ ที่ปรับสูงขึ้นจากเดือนก่อน จากภาคที่มิใช่การผลิตเป็นหลัก โดยเฉพาะในกลุ่มโรงแรมและร้านอาหารที่คาดว่าจะได้รับผลดีจากโครงการเที่ยวไทย  
  คนละครึ่ง ขณะที่ภาคการผลิตความเชื่อมั่นฯ ปรับลดลง นำโดยกลุ่มยางและพลาสติก และอาหาร จากนโยบายภาษีนำเข้าสหรัฐอเมริกาที่จะครบกำหนดผ่อนผัน

**ระดับสัญญาณเตือนภัยขององค์ประกอบหลัก ปัจจัยต่างประเทศ : *“ส่งสัญญาณปกติเบื้องต้น แต่เริ่มมีสัญญาณการชะลอตัวลง”***

* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณปกติเบื้องต้น” ค่าวัฏจักรทรงตัวในระดับเดียวกับเดือนก่อน** ตามค่าดัชนีฯ ที่ปรับตัวลดลงจากเดือนก่อน เนื่องจากความกังวลต่อนโยบายการค้าของรัฐบาลสหรัฐอเมริกาอาจจะยังมีมาตรการอื่น ๆ นอกเหนือจากการขึ้นภาษีนำเข้าสินค้า
* **ดัชนีความเชื่อมั่นผู้บริโภคของโออีซีดี (CCI\_OECD) : “ส่งสัญญาณเฝ้าระวังเพิ่มขึ้น” ค่าวัฏจักรหดตัวต่อเนื่องจากเดือนก่อน** ตามค่าดัชนีที่หดตัวลงอยู่ในระดับต่ำ เนื่องจากความกังวลต่อการชะลอตัวลงของเศรษฐกิจโลก ซึ่งเป็นจากผลกระทบมาจากนโยบายการขึ้นภาษีนำเข้าของสหรัฐอเมริกา
* **ดัชนีความเชื่อมั่นผู้บริโภคของสหภาพยุโรป (CCI\_EA19) : “ส่งสัญญาณชะลอตัว” ค่าวัฏจักรหดตัวจากเดือนก่อน** ตามค่าดัชนีที่ปรับลดลง เนื่องจากผู้บริโภคมีความกังวลต่อภาวะการค้าจากกรณีที่สหรัฐอเมริกายังคงประกาศเรียกเก็บภาษีนำเข้าในระดับสูง ซึ่งจะอาจกระทบต่อเศรษฐกิจในระยะข้างหน้าได้
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณเฝ้าระวังลดลง” ค่าวัฏจักรขยายตัวเล็กน้อยจากเดือนก่อน** ตามค่าดัชนีที่ขยายตัวเล็กน้อย อย่างไรก็ตามค่าดัชนียังคงอยู่ต่ำกว่าระดับ 50 จากคำสั่งซื้อที่ปรับตัวลดลง จากผลกระทบของมาตรการภาษีนำเข้าของสหรัฐอเมริกา ทำให้การส่งออกชะลอตัวลง โดยการผลิตสินค้าขั้นกลางและสินค้าอุปโภคบริโภคยังอยู่ในภาวะอ่อนแอ อย่างไรก็ตามการจ้างงานปรับตัวเพิ่มขึ้นเพื่อผลิตงานคงค้างเดิม



**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System of Eastern Industrial Economics)**

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ที่มาของข้อมูล**

1. **ยอดขายรถจักรยานยนต์ (CONS\_TH11), ดัชนีปริมาณจำหน่ายน้ำมันเบนซิน   
   แก๊สโซฮอล์ และน้ำมันดีเซล (ปรับฤดูกาล) (CONS\_TH18), อัตราดอกเบี้ยเงินกู้ยืมข้ามคืนระหว่างธนาคารต่ำสุด (MNR\_TH), ดัชนีคำสั่งซื้อใหม่ทั้งหมดของไทย (NEW\_BOT), ดัชนีการผลิตของไทย (PRO\_TH) และดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_3E)** ข้อมูลจากธนาคารแห่งประเทศไทย
2. **ดัชนีความเชื่อมั่นทางธุรกิจสหรัฐอเมริกา (BCI\_US), ดัชนีชี้นำเศรษฐกิจ  
   สหภาพยุโรป (CCI\_EA19) และดัชนีชี้นำเศรษฐกิจของโออีซีดี (CCI\_OECD)**   
   ข้อมูลจากองค์การ-เพื่อความร่วมมือและการพัฒนาทางเศรษฐกิจ (OECD)
3. **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP)** ข้อมูลจาก IHS Markit Economics.

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง  
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ   
10 ตัวแปรในระบบเตือนภัย มีความสามารถในการชี้นำเศรษฐกิจอุตสาหกรรม  
ภาคตะวันออก 1-3 เดือน โดยมีความแม่นยำในการพยากรณ์เฉลี่ยร้อยละ 94.0   
จากการทดสอบช่วงปี 2559-2563)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ใน  
การคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนเมษายน-พฤษภาคม 2568)

Qr code

Description automatically generatedQr code

Description automatically generatedQr code

Description automatically generated

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**